《普陀山观音岩祈雨一首》
宋代·王阮

南我不为雨，躬即宝陀求。
地势到此尽，天河相接流。
鳌舒千丈背，蜃吐数层楼。
念彼观音力，杨枝洒有秋。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。